rlitschk/wikidir huggingface dataset:
D Tanja Kummer (* 3. Mai 1976 z Frauefäld) isch e Schwyzer Schriftstelleri. D Kummer het Buechhändleri glehrt. Si isch uf d Schurnalischteschuel Sanggale gange un het e Uusbildig zur Erwagsenebildneri gmacht. An dr IEK Berlin het si au ne Uusbildig zur Schrybtherapeuti gmacht. Si het bi Viva Swizz Music Television, bim Schwyzer Färnsee un bi Radio SRF 3 gschafft. Zäme mit dr Andrea Keller git si Schrybkirs mit Schwaärpunkt kreativ un autobiografisch Schrybe. D Kummer läbt z Züri. Syter anne 1997 publiziert si Gedicht un Churzgschichte. Si schrybt fir Erwagseni un fir Chinder. Ire eerscht Lyrikband vermutlich vollmond isch im Ivo Ledergerber Verlag vereffetligt wore. Im Johr 2015 isch ire eerscht Roman sicher ist sicher ist sicher uusechuu, wu si Zwangssteerige ussenandersetzt. Mit Cat Cat vu 2018 het si en Roman fir Chinder gschribe un 2019 het si zäme mit dr Daniela Rütimann s Bilderbeuch Anna und die Nacht vereffetligt. Anne 2020 het si mit Bigoscht au ne Buech mit Gedicht im Thurgauer Dialäkt un Verzellige uf Hochdytsch, wu «mit Mundartuusdruck gspickt sin», uusebrocht. D Kummer dritt mit Spoken Word Täxt als zäme uf mit verschidene Musiker*ne. Uf em Schwyzer Schriftstellerwäg z Oute isch si mit ere Heerstation verdrätte.
De Dino Vasina (* 1. Novämber 1926 z Pompey, Lootringe, Frankrych; † 5. Jänner 2014 z Turyn, Piemont, Itaalie) isch en Gymnasiaalleerer z Turyn gsy. D Vasina sind aber e Familien us em Walserdoorff Rimella, und nach synere Pänsionierig hät de Dino Vasina vil für s Rimellatüütsch taa. Uf d Wält choo isch de Dino Vasina z Lootringe, wil syn Vatter deet en Aarbet gfunde ghaa hät. Früener sind vil Rimeller uf Frankrych go schaffe, wie au de Marco Bauen i sym Buech über Rimella schrybt. Gläbt und gschaffet hät de Dino dän aber i de piemonteesische Hauptstadt Turyn oder z Schtiérlje («Stierli»), wie si uf Rimellatüütsch ghäisst. As Gymnasiaalleerer hät er de Titel «professore» ghaa. De Dino Vasina hät vil für s Walsertüütsch vo Rimella gläischtet. Er hät s Centro Studi Walser Rimella gründet und isch dèm syn eerschte Presidänt gsy. Er hät s Uusschaffe vo zwäi Wöörterbüecher und ere Gramatik vom Rimellatüütsch aagregt und au sälber draa mitgschaffet. Für en Oorts- und Fluernamechaarte isch er go d Näme go ysamle. Und au d Zytschrift Remmalju, wo sit 1990 äimaal im Jaar usechunt und amigs e Räie vo Uufsätz über das Doorff und was mit em zämehanget bringt, gaat
Dr John Coggswell Conner (* 14. Oktober 1842 z’ Noblesville, Hamilton County, Indiana; † 10. Dezamber 1873 z’ Washington, D.C.) ìsch a àmerikànischer Politiker gsìì. Vu 1869 bis 1873 hàt’r dr Bundesschtààt Texas vertratta ìm US-Repräsantàntahüs. Dr John Conner ìsch ìn d’ äffentliga Schüala vu sinera Haimet gànga, un schpeeter àns Wabash College z’ Crawfordsville. Ànna 1861 hàt ar ààgfànga, àn dr United States Naval Academy z’ Annapolis z’ schtudiara, hàt àwer d’ Schtudia unterbrocht. Zwìscha 1862 un 1864 hàt’r wahrem Sezessionskriag ìm 63rd Indiana Infantry Regiment bdiant, wo zem Unionsheer gheert hàt. Ìn Politik ìsch’r Mìtglìed gsìì vu dr Demokràtischa Pàrtei. Ànna 1866 hàt sìch dr Conner ärfolgloos ufgschtällt àls Kàndidàt fìr ’s Represantàntahüss vun Indiana. Vu 1866 bis 1869 ìsch’r ìm Texas schtàtzioniart gsìì, àls Hàuiptmànn vu dr United States Army. Nohdam àss s’ Texas nochamol àls US-Bundesschtààt ààgnumma worra ìsch, ìsch dr Conner ìm zwaita Wàhlbeziark vu Texas àls Mìtglìed vum Represantàntahüss gwählt worra. Ìm Kongress ìsch’r àb em 31. März 1870 gsassa. Ar ìsch dr ainzelna demokràtischa Represantànt üss Texas gsìì ìn dr ärschta Legislàtürperioda noh-n-em Kriagsand. Dr Conner ìsch gega dr Repüblikàner Anthony M. Bryant wìdergwählt worra, mìt meh àls 75 Prozänt vu da Schtìmma.
Als Gender ([ˈdʒɛndər, ˈtʃɛndər]; Lehnwort us em Änglische) oder sozials Gschlächt wärded Gschlächtsaspäkt zämegfasst, wo e Person i Gsellschaft und Kultur beschrybed, und zwar in Abgränzig zu irem rein biologische Gschlächt (änglisch sex). I de Sozialwüsseschafte undersueched d Gender Studies (Gschlächterforschig) syt em Ändi vom 20. Jahrhundert s Verhältnis vo de Gschlächter zunenand, iri underschidliche Gschlächterrolle und di soziokulturelli Gschlächterordnig. Über Gschlächterrolle (gender roles) het 1955 zum erste Mal de britischi Sexualwüsseschaftler John Money imene Ufsatz über Hermaphroditismus gschribe. D Feministin Gayle Rubin het gender i de 1970er-Jahren als Begrifflichkeit bruucht, d Judith Butler het si i de Queer-Theorie wyterentwicklet. Spöter isch d Bezeichnig Gender is Dütsche übernuu worde, zum au hie, wie scho im anglo-amerikanische Kulturruum, e sprachlich erwyterti Underscheidig zwüsched juristischem, sozialem und biologischem Gschlächt yyzfüehre. De Anglizismus Gender wird i dem Kontext im dütsche Sprachruum meist mit „sozialem Gschlächt“ übersetzt und dient vor allem zur analytische Kategorisierig. Gender chunt us de latynische Sprach entlehnt. Det heisst s Geburtsgschlächt genere natus, wo widerum de grammatischi Ablativ vo genus isch, was „Gattig“ bedüütet. Gschlächt isch im Dütsche ursprünglich für d Härkumft beziehungswys d Zueghörigkeit zunere bstimmte Gruppe bruucht worde, öppe im Kontext vo de Ständeordnig. D Veränderig vo de
Dr Josef „Sepp“ Benz (* 20. Mai 1944 z Züri; † 5. Februar 2021 z Züri) isch e Schwyzer Bobsportler, Olympiasiiger un Rännschlittefunktionär gsii. Är isch Ehremitglid im im Bob-Club Zürichsee gsii. Bi dr Olympische Winterspiil 1976 z Innsbruck het er mit em Styyrmann Erich Schärer im Viererbob d Silbermedaille un im Zwaierbob d Bronzemedaille gwunne. Vier Johr speter an dr Olympische Winterspiil z Lake Placid het er schließli d Goldmedaille im Zwaierbob gwunne un wider Silber mit em Viererbob. Bi dr Bobwältmaischterschafte het dr Benz zwische 1975 un 1981 insgsamt drei Goldmedaille, zwoo Silbermedaille un drei Bronzemedaille gwunne, alli mit sym langjehrige Styyrmann Erich Schärer. No syre Bobkarriere het er si as SBSV-Funktionär seli yygsetzt fir Rännschlittesport in dr Schwyz. Zäme mit emdomolige Bundestrainer Josef Lenz het er e Verdrag zur Trainingsgmainschaft mit em Dytschen Rännschlitteverband gschlosse, wu s hite no git. Är isch au vyl Johr im internationale Rännschlitteverband Fédération Internationale de Luge de Course (FIL) engaschiert gsii (1989 bis 2014). An dr Rännschlitte-Wältmaischterschafte 2008, 2009, 2011, 2012, 2013 un an dr Olympische Winterspiil 2010 un 2014 isch er eberschte Jury-Verantwortlige gsii. Vu 2007 bis 2014 isch dr Benz as Exekutivmitglid vu dr FIL Sportschef un Vorsitzer vu
Dr William Pinkney McLean (* 9. Àuigscht 1836 ìm Copiah County, Mississippi; † 13. März 1925 z’ Fort Worth, Texas) ìsch a àmerikànischer Jurischt un Politiker gsìì. Vu 1873 bis 1875 hàt’r dr Bundesstààt Texas ìm US-Repräsantàntahüs vertratta. Ànna 1893 hàt dr kleina William McLean mìt sinera Müatter uf Marshall gwàndelt, ìn dr Republik Texas. Doo ìsch’r ìn d’ Priwàtschüala gànga. Ar hàt Racht gschtudiart àn dr Universität vu North Carolina z’ Chapel Hill, un ànna 1857 hàt man ìhn àls Rachtsànwàlt züagloo. Àls Ànwàlt hàt’r z’äärscht z’ Jefferson ìm Texas gschàfft. Glichzittlig hàt ar sina politischa Làuifbàhn ààgfànga àls Mìtglìed vu dr Demokràtischa Pàrtäi. Ànna 1861 ìsch’r Àbgordneter worra ìm Represantàntahüss vum Texas. Ar ìsch jedoch üss dam Àmt z’rucktratta, fìr àls Soldat ìm konfederiarta Heer wahrem Sezessionskriag z’ diana. Doo ìsch’r àls Major gfäärdert worra. Ànna 1869 ìsch’r nochamol Àbgordneter worra ìm Schtààtspàrlamant. Àn da Kongresswàhla vu 1872 ìsch dr McLean gwählt worra àls àmerikànischer Represantànt vum zwaita Wàhlbeziark vum Texas. Ar ìsch vum 4. März 1873 bis àm 3. März 1875 ìm Represantàntahüss gsassa, àls Nohfolger vum John C. Conner. Àn dr Kongresswàhl vu 1874 hàt’r sìch nìt ufgschtällt. Noh sinera Àmtszitt ìm Kongress hàt’r àls Ànwàlt
D Olympe de Gouges (eigetlich Marie Gouze; * 7. Mai 1748 z Montauban; † 3. November 1793 z Paris) isch e Revolutionärin, Frauerächtleri, Schriftstelleri und Autorin vo Theaterstuck und Romään im Zytalter vo dr Ufklärig gsi. Si isch d Verfasseri vo dr Erklärig vo de Rächt vo de Frau und Bürgeri vo 1791. D Marie Gouze isch z Montauban i de südfranzösischen Provinz Quercy (im hütige Département Tarn-et-Garonne) gebore worde und het det iri Juged verbracht. Iri Muetter, d Wäscheri Anne-Olympe Mouisset, isch syt 1756 mit em Metzger Pierre Gouze verhüratet gsi, wo aber nid de Marie ire biologischi Vatter gsi isch. Aaznäh isch ehnder, dass si us eme Verhältnis vo irere Muetter mit em Jean-Jacques Lefranc, Marquis de Pompignan, eme ryche Landadlige und bekannte Widersacher vom Voltaire, stammt. Für syni „Bastard“-Tochter het keinerlei gsetzlichi Vatterpflichte gha. De Katholik Pompignan het sich, de damalige Moralvorstellige entsprächend, nid verpflichtet, Muetter und Tochter materiell z understütze. Mit 17i isch d Marie Gouze – gäge ire Wille – mit em Pariser Wirt Louis-Yves Aubry verhüratet worde, wo dank irere Mitgift het chönne e Gastwirtschaft uftue. 1766 isch ire Sohn Pierre gebore worde. De Ehemaa isch bald gstorbe, wahrschynli binere Überschwämmung vom Fluss Tarn.
Dr Timothy Pilsbury (* 12. Àwril 1789 z’ Newburyport, Massachusetts; † 23. Novamber 1858 z’ Henderson, Texas) ìsch a àmerikànischer Jurischt un Politiker gsìì. Ar hàt vu 1845 bis 1849 dr Bundesschtààt Texas ìm Repräsantàntahüs vu da Verainigta Schtààta vertratta. Dr Thimothy Pilsbury ìsch ìn sinera Haimet ìn d’ äffentliga Schüala gànga. Nohhar ìsch’r fìr äbb zwai Johra Lààda-n-Àgschtällter gsìì. Dernoh ìsch’r Seemànn worra. Wahrem Britisch-Àmerikànischer Kriag vu 1812 ìsch’r dr Kumadànt vu’ma Kàperschìff gsìì. Schpeeter hàt’r z’ Eastport glabt, ìm näija Bundesstààt Maine. Ar ìsch Àbgordneter gsìì ìm Repräsantàntahüs vum Maine vu 1825 bis 1826, un dernoh Mìtglìed vum Regiarungsrot vu dam Bundesschtààt vu 1827 bis 1836. Ànna 1836 hàt’r sìch àls Kàndidàt fìr dr àmerikànischa Kongress ufgschtällt, àwer ar ìsch nìt gwählt worra. Nohhar hàt dr Pilsbury s’ Maine fàraloh. Ar hàt ìn Ohio un uf New Orleans gwàndelt, un schpeeter uf Brazoria ìn dr Republik Texas. Ar ìsch ànna 1840 un 1841 Àbgordneter gsìì ìm Repräsantàntahüs vu dara Republik, un ànna 1842 Mìtglìed vum texanischa Senàt. Schliasslig ìsch’r Rìchter gsìì vum Gerìchtsbeziark vu sinera näija Haimetstàdt. Ìm Brazoria County ìsch’r àui Nàchlàssrìchter gsìì. Ànna 1845 ìsch’r nochamol Mìtglìed vum Senàt vu dr Republik Texas gsìì. Nohdam àss
D Sabine Monauni (* 10. April 1974) isch e liechteschtaanischi Diplomati. Si isch syter 2016 Bootschafteri vum Fiirschteduum Liechteschtaa z Belgie. D Monauni isch vu 1986 bis 1994 uf s Gimnasasium z Vadoz gange. No dr Matura (Typ B) het si vu 1994 bis 1999 an dr Universiteet St. Galle Jura studiert un mit em Diplom (lic.iur.HSG) abgschlosse. Derno het si 2000/2001 e Poschtgraduierte-Studium in Europaräächt (LL.M.) am Europakolleg z Brügge absolviert. Ab 2001 het si as juristischi Mitarbaiteri un ab 2003 as stellverdrättendi Laiteri vu dr Stabsstell EWR z Vadoz gschafft. Vu 2006 bis 2010 isch si dernääbe au Mitgliid im Hochschuelroot vu dr Universiteet Liachtaschtaa gsii. Anne 2010 isch si zue dr EFTA-Iberwachigsbeheerde (ESA) z Brüssel gwägslet, wu d Monauni as Mitglid vum Kollegium fir s Binnemäärträächt verantwortli gsii isch. Liechteschtaa isch dr eerscht Staat gsii, wu ne Frau fir des Amt vorgschlaa het. No dreiehalb Johr isch si 2014 uf Vadoz retuurchuu un het deert as Bootschaftsreeti im Amt fir Uuswäärtigi Aagläägehaite un derno im Minischterium fir Gsellschaft gschafft. As Noofolgeri vum Kurt Jäger, wu uf Washington, D.C. gwägslet isch, isch d Sabine Monauni im Juli 2016 zur Bootschafteri vum Fiirschteduum Liechteschtaa z Brüssel akkreditiert woore. Minischter
D Rossantilope oder d Rossböck (Hippotragus) sy e Gattig us der Underfamilie vo de Antilope us der Familie vo de Hornträger. Si chöme nur z Afrika vor u es git drü Arte vone, woby eini dervo usgstorben isch. D Gattig Hippotragus zeichne sech dürdas us, dass beidi Gschlächter längi, chrummi Hörner hei. D Hörner sy voll usbilder meischtens 51 bis 102 cm läng. I Usnahmefäll chöi sy ou bis zu 152 cm läng wärde. D Tier chöi es Gwicht vo 150 bis zu 300 kg erreiche. Si chöi e Chopf-Rumpf-Längi vo 1,88-2,67 m u e Schwanzlängi vo 37 bis 76 cm erreiche. D Schulterhöchi lit zwischem 1 bis 1,6 m, wobi d Männli öppr anderhalbmal länger u schwerer isch als ds Wybli. Generell isch d Farb bim Blaubock blöilech-grau, bi der Rössliantilope blass rötlech-bruun u bi der Rappeantilobe isch sy chegelebruun bis schwarz. D Ungersyte isch wyss. Di starchi ähnlechkeit zum Ross chunnt dür di starch usprägti u meischtens ufrächt stehendi Rüggemähne zstang. D Rossantilope chunnt i vilne Läbesrüüm vor woby d Rössliantikope eher im offene Grasland u d Rappeantilope eher i der bewaldete Landschaft underwägs isch. D Verbreitig erstreckt sech über ds zäntrale u öschtleche Afrika bis nach Südafrika.
Gantertschwil (IPA: [ˈg̊antərʃʋil]) isch es Dorf i de politische Gmaind Bötschwil-Gantertschwil im Toggeborg i de Schwiz. Gantertschwil werd s erstmol 779 als Cantrichesuilare gnännt. 1621 gits aaschinend e Dorfrächt. Am 26. September 2010 händ d Bürger vo Gantertschwil und Bötschwil inn ere Grundsatzabstimmig am e Fusionsverfaare zuegstimmt. Binn ere witere Abstimmig ischt am 27. November 2011 ann ere Gmaindsfusion uf de 1. Januar 2013 zuegstumme worde. Sit Aafangs 2013 ghört Gantertschwil zu de nöi gründete politische Gmaind Bötschwil-Gantertschwil. S Woppe vo Gantertschwil zaigt e Märzeföli (Picus viridis) uf geelem Grund mit eme schwarze sechseggige Stern. S Woppe goot uf de Adligi Wenzel vo Ganterschwil zrugg, wo um 1105 d Gründig vom Chloster St. Johann im Obertoggeborg ermöglicht het. S Gebiet vo de ehmolige Gmaind Ganterschwil hät weschtlich a Bötschwil, nördlich a Lütischborg, öschtlich a Neckertal un südlich a Helffetschwil gränzt. D Gmaindsgrenze isch uf drü Site vo de Flüss Thur und Necker bildet wore, nur vo Süde her cha me Gantertschwil ohni e Brugg z überquere erraiche. Gantertschwil isch e ländlichs Gebiet mit Flussaue und Insle, wo no seltnigi Tier und Pflanze vorchömet. Wanderweeg füeret dör e hügligi und abwechsligsriichi Landschaft, mit Uusichtspünkt, wie de Gässberg im Süüde. Gantertschwil het
← 2017 Landtagswahl 20212025 → % 40 30 20 10 0 35,9 (+2,2) 35,9 (+0,7) 12,9 (+0,3) 11,1 (n. k.) 4,2 (−14,2) VU FBP FL DPL DU 2017 ﻿﻿﻿﻿﻿ 2021 ﻿﻿﻿﻿﻿ D Landdagswahl z Liechtestaa 2021 isch am 7. Februar 2021 gsii. Gwehlt wore sin di 25 Abgordnete vum Landdag vum Firschtedum Liechtestaa. Gwählt wore isch in zwee Wahlkrais, s Oberland 15 stellt Abgordneti, s Unterland 10 Abgordneti. S het e Speerklausel vu 8 % gee. E jedi/r Wehler/i het eso vyl Kandidate/ne chenne wehle, wie sy/ire Wahlkrais Abgordneti stellt. LLV. Abgruefen am 6. September 2020. Landtagswahlen 2021 - Ergebnisse. Abgruefen am 7. Februar 2021.
Turin (piemontesisch Türing [tyˈriŋ], lombardisch Türí, italiänisch Torino, latynisch Augusta Taurinorum, Eischemtöitschu wie im Piemontesisch Türíng, Laindertitzschu Tíre, Remmaljertittschu z Schtiérlje oder Turéng, Pumattertiitsch Turíí) isch e Grossstadt im Nordweschte vo Itaalie. Es isch de Verwaltungssitz vo de Metropolitaanstadt Turin und de Regioon Piemont. D Stadt hät 848.748 Ywoner im Stadtgebiet (per Ändi 2019) und isch daademit di viertgrööscht italiänisch Stadt, i der Europäischen Union staat si a der 18. Stell. Öppe 1,7 Milioone Ywoner läbed i der Aglomerazioon (2006) und 2,2 Milioone i de Metropoolregioon. Turin lyt uf ere Hööchi vo öppe 240 m und hät e Flächi vo 130 km². Vo Frankrych im Weschte und de Schwyz im Norde isch si amig guet 100 Kilometer ewägg, Mailand lyt öppe 140 km wyter im Nordoschte. D Ebeni, wo Turin drin lyt, gränzt im Weschte und Norde a d Alpe und im Süüde a d Höger vom Monferrato. D Flüss Dora Riparia, Stura di Lanzo und Sangone münded bi Turin i Po. En Groossstäil vo de Stadt lyt i de Po-Ebeni weschtlich vom Fluss, es paar chlyneri Viertel ziend sich bis i d Höger öschtlich vom Po, wo bis 750 m hööch sind. De Name isch keltisch und bidüütet «Bäärg».
D Kaffiratte (Golunda ellioti) isch e Nager, wo z Südasie verbreitet isch u dert mal als Kaffischädling isch gfürchtet gsi. D Ratte het e Chopfrumpflengi zwüschen 11 u 15 Zentimeter. Der Schwanz isch zwüsche 9 u 13 Zentimeter läng. D Fällfarb isch sehr underschilech. Es git graui, bruuni, gälbbruuni u rotbruuni Ratte. Einigi Exemplar erinnere mit ihrer Fällfarb an es Kaffigrem. Ou d Struktur vom Fälli isch je nach Region sehr underschidlech. Gwüssi Kaffiratte hei es relativ weichs, anderi es borstigs bis stachligs Fäll. D Kaffiratte het e breide Körberbou, genau so wi d Wüehlmuus. Ds Verbreitigsgebiet erstreckt sech vom üsserschten Oschte vom Iran über Pakischtan bis nach Indie. Ou Nepal u Sri Lanka ghöre derzue. Dört läbt d Kaffiratte i underschidleche Läbesrüüm wi di grasigi Steppe, d Sümpf u d Rägewälder. Si chöme aber ou am Rand vo Fälder u Plantasche vor. Obwohl si chöi chlättere, halte si sech meischtens uf em Boden uf. Bsunders guet vermehrt sech d Kaffiratten i der Neechi vo Kaffiplantasche. Dert frisst si d Chnoschpen u d Blüete vo der Kaffipflanze. Wo gäge ds Ändi vom 17. Jahrhundert z Sri Lanka di erschti Kaffiplantasche entstanden isch, isch di ganzi Ärnti vo däm Nager vernichtet
p3 D Ruine Waldhuuse isch en abgangeni mittelalterlichi Höheburg. Es git vo ihr kei sichtbari Überrescht. Waldhuuse ligd hüt ganz uf em Gmeindbann vo Fisibach im Kanton Aargau. De Burgstall isch südlich vom Wiler Waldhuuse, oberhalb vom Bachsertal. Gege Süde und Oschte isch d Burg durch stotzigi Häng gsichered gsi, Richtig Norde und Weschte dur Gräbe. D Kantonsgränze zwüschem Aargau und Züri isch früehner zmitts durch d Ruine gange. Sit ere Gränzkorrektur im 1982 ligd de Burgstall ganz im Aargau. Über d Burg weiss me ned viel. Zum erschte Mol isch si im 1113 innere Urkund gnennd worde, wo di «Freie vo Waldhuuse» d Propstei Wislikofe, wo si selber gründ gha hend, mit em Grundbsitz vo de Propstei em Chloschter St. Blasie im Schwarzwald gschenkt hend. In dere Urkund, wo uf de 27. Dezember datiert isch, sind au d Dörfer Böbike, Mellike, Rümike, Schneisige und Siglistorf zum erschte Mol erwähnt worde, wil d Propstei dete Grundbsitz gha het. D Burg isch im 1440 ufgeh worde und scho im 1470 isch si e Ruine gsi, wi e Gränzbeschribig vo 1470 zeiged. Commons: Ruine Waldhausen – Sammlig vo Multimediadateie Burgenwelt: Burgstell Waldhuuse Dank an die «Edlen von Waldhausen», Aargauer Zeitung-online
Dr Rüfenacht Silvio (* 5. Juli 1968 z Hettiswil, Gmai Chrouchtu, Kanton Bärn) isch e eemoolige Schwyzer Schwinger. Bim Aidgnessische Schwing- un Älplerfescht z Oute anne 1992 isch er Schwingerchenig woore, 21 Mool isch er Feschtsiiger woore. Insgsamt het er 73 Chränz gwunne: 6 Aidgnessischi (1986, 1989, 1992, 1995, 1998 un 2001), 13 kantonaali, 43 Dailverbands- un 11 Bäärgchränz. Dr Rüfenacht Silvio isch au as Ringer erfolgryych gsii. Är het elf Ainzel-Schwyzer-Maischtertitel im Superschwäärgwiicht gwunne, un dreimool het er mit dr Mannschaft, dr Ringerstapfle Seise, gwunne. Rüfenacht Silvio (Hettiswil b. Hindelbank). Eidgenössischer Schwingerverband (Porträt) Silvio Rüfenacht in dr Datebank vu Sports-Reference.com (änglisch) dr Rüfenacht Silvio uf swisswrestling.ch Eidgenössisches Schwing- und Älplerfest Olten. In: Schlussgang. 16. August 1992. Rüfenacht Silvio (Hettiswil b. Hindelbank). Eidgenössischer Schwingerverband (Porträt). Philippe Müller: König Silvio: Vor 20 Jahren war er der Böseste der Bösen. In: Berner Zeitung. 16. Augschte 2012.
Dr Eugene Black (* 2. Juli 1879 z’ Blossom, Lamar County, Texas; † 22. Mai 1975 z’ Washington, D.C.) ìsch a àmerikànischer Jurischt un Politiker gsìì. Ar hàt vu 1915 bis 1929 dr Bundesstààt Texas vertratta ìm Represantàntahüss vu da Verainigta Stààta. Dr Eugene Black ìsch àm 2. Juli 1879 z’ Blossom uf d’ Walt kumma, ìm texanischa Lamar County. Àm Ààfàng vu da 1890. Johra hàt d’ Fàmìlia uf Clarksville, ìm nochberliga Red River County, gwàndelt. Dr Eugene Black ìsch ìn d’ äffentliga Schüala gànga. Vu 1898 bis 1900 ìsch dr Black Lehrer gsìì ìm Lamar County. Ar hàt àui ìn’ra Poschtschtàzion gschàfft. Nochhar hàt’r Racht gschtudiart àn dr Cumberland University z’ Lebanon (Tennessee). Ànna 1905 hàt ma ìhn àls Rachtsànwàlt züagloo. Àls Ànwàlt hàt’r z’ äärscht z’ Clarksville gschàfft. Ar hàt àui ìm Grooshàndel gschàfft. Ìn Politik ìsch dr Black Mìtglìed gsìì vu dr Demokràtischa Pàrtäi. Àn dr Kongresswàhl vu 1914 ìsch’r ìm ärschta Wàhlbeziark vum Texas àls Represantànt gwählt worra. Ìm Repräsantàntahüss ìsch’r àb em 4. März 1915 gsìì; ar ìsch em Horace Worth Vaughan si Nohfolger gsìì. Ar ìsch säcks Mol wìdergwählt worra un ìsch bis em 3. März 1929 ìm Kongress gblìewa. Därt ìsch’r a
Dr Sam Blakeley Hall Jr. (* 11. Janner 1924 z’ Marshall, Texas; † 10. Àwril 1994 àui do) ìsch a àmerikànischer Jurischt un Politiker gsìì. Zwìscha 1976 un 1985 hàt’r dr Bundesstààt Texas vetratta ìm US-Repräsantàntahüs. Ar ìsch schpeeter Bundesrìchter worra. Bis 1940 ìsch dr Sam Hall ìn sinera Haimet ìn d’ äffentliga Schüala gànga. Dernoh hàt’r bis 1942 àm College of Marshall (em hittiga East Texas Baptist University) gschtudiart. Wahrem Zwaita Waltkriag hàt’r vu 1943 bis 1945 ìm Fliagerkorps vu dr US-Àrmee bdiant. Noh-n-em Kriag hàt ar noch gschtudiart àm Baylor University z’ Waco ìm Texas. Ar hàt àui Racht gstudiart àn dara Universität (àn dr Baylor Law School). Ànna 1948 hàt ma ìhn àls Rachtsànwàlt züagloo. Àls Ànwàlt hàt’r z’äärscht vu 1948 bis 1976 z’ Marshall gschàfft. Glichzittig hàt’r sina Làuifbàhn ìn Politik ààgfànga, àls Mìtglìed vu dr Demokràtischa Pàrtäi. Ànna 1962 ìsch’r a Kàndidat gsìì fìr dr Kongress, àwer ìsch nìt gwählt worra. Vu 1972 bis 1976 ìsch’r Vorsìtzender gsìì vu dr Bìldungskummission ìn sinera Haimetschtàdt Marshall. Nohdam àss dr Àbgordneta Wright Patman gschtorwa ìsch, hàt a Nàchwàhl ìm ärschta Wàhlbeziark vum Texas schtàttgfunda. Dr Sam Hall ìsch doo gwählt worra un ìsch àb em 19. Juni
D Tabea Steiner (* 9. Septämber 1981 z Münsterlinge) isch e Schwyzer Germanischti, Literaturvermittleri un Autori. D Tabea Steiner isch uf eme Buurehoof in dr Oschtschwyz ufgwagse. Si het e Uusbildig zur Grundschuellehreri gmacht un vu 2004 bis 2016 Germanischtik un Gschicht an dr Universiteet Bärn studiert. Syter anne 2004 schafft d Steiner in dr Literaturvermittlig. Si duet Lääsige veraaschtalte un moderiere un isch unter anderem Iniziatoori un Gschäftslaitigsmitgliid vum Thuner Literaturfeschtival, wu vum «Projekt Literaare» veraaschtaltet wird. Vu 2007 bis 2016 het si d Tournee Literatour vu dr kantonaale Bärner Literaturbryysdreeger*ne organisiert, 2009 bis 2011 d Veraaschtaltigsraie Kleist in Thun. 2014 isch si Co-Kuratoori vum Bärner Lääsefescht Aprillen. D Steiner isch Mitgliid vu dr Literatuurkummissioon vum Kantoon Bärn un Jurymitgliid vum Schryybwettbewäärb OpenNet vu dr Soledurner Literatuurdääg. Syter 2016 isch si Mitgliid vu dr Schwyzer Literatuurbryys, dr Aidgnessische Jury fir Literatuur. In ihrem eerschte Romaan Balg verzellt d Steiner vun ere Chindhait uf em Land. S Wäärch, wu im Friejoor 2019 uusechuu isch, isch fir dr Schwyzer Buechbryys nominiert woore. Im Juni 2021 chunnt d Steiner, im Rame vu dr Verleiig vum Chunschtbryys Zollike, dr Feerderbryys vu dr Gmai Zollike iiber. D Tabea Steiner läbt un schafft z Züri.
D Serengeti isch e no relativ jungi Chatzerasse, wo us dem Bengal u der Orientalische Churzhaar Chatz isch use züchtet worde. D Serengeti isch im Jahr 1994 vo der Karen Sausman, underem Zwingername Kingsmark, z Kalifornie kreirt worde. D Rassen isch no i der Entwicklig. Ds Zuchtziil isch es e Chatz z züchte, wo änlechkeite mit em Serval het, ohni e Wildchatz yzchrüze. D Bengale stamme zwar vom asiatische Bengal ab, doch für ds Zuchtprogramm vo der Serengeti sy nur Chatze zum ysatz cho, wo Genetisch sowit vo ihrne wilde Vorfahre sy ewäg gsi, das sy nur ihri Farb hei chönne wyter gä. Das vorgehe vo der Karen Sausman het der Vorteil, dass keini F1 u F2 Chatze züchtet wärde, wi bi de Sävännahs. Das isch allerdings der verdiensch von der Bengalzucht. D Serengeti isch e tupfeti Chatz mit länge Bei u grossen Ohre. Der Moudi isch normalerwys grösser u schwerer als d Chatz. Der Moudi cha bis zu 7 kg schwär wärde, d Chätzi chunnt uf 3,5 bis 5,5 kg. D Serengeti isch bi der TICA als schwarz tupfti, schwarz, silber tupfti u als smoke anerchannt. Ds Tabby, d Tüpf, wärde als bruun bezeichnet. Si sy allerdings schwarz oder